Cap Vermell - Situació municipal a Capdepera
Situació municipal a Capdepera
"Jo vull un poble ordenat, una educació lluminosa i una sanitat propera" (Pasqual Maragall i Mira).
Qui son els beneficiats de la situació actual de l’equip de govern de l’ajuntament de Capdepera?
A primera ullada, i a grans trets, crec que cap dels grups en traurà crèdit electoral directe, més bé tot el contrari,
Els ciutadans que cada quatre anys són cridats a depositar el seu vot degudament madurat en el període de reflexió, i examinat tots els detalls dels quatre anys de legislatura, són els que tendran la possibilitat de donar la confiança a les persones/candidats que es presentin
Cada grup aporta una manera de fer les coses amb criteri polític per mirar de guanyar recolzament popular a fi d’ncrementar el seu pes dins la sala, molt legítim per altra part.
El PP pareix que espera que el temps passi i demostrar que l’equip de govern és inoperant, que perdi credibilitat davant els ciutadans que votaran quan se’ls torni convocar per a exercir el dret de vot. Els del PP no aporten gaire cosa, són espectadors passius
En el PSOE la situació actual no és dolenta, però es pot millorar, com tot. Caldria fer arribar a la ciutadania el que vol i el que pensa, quin és l’objectiu que té. El que mana ha de demostrar-ho constantment, que s’ostenta la batlia i es governa, que és el que tothom desitja. Té la responsabilitat de la gestió i del funcionament de la institució. Van sortint noticies que no ajuden gens a millorar la gestió.
UCAP-UM dóna una dèbil imatge, incapaç d’arribar a un acord amb les comunistes que possibiliti l’accés a la batlia, segons el pacte signat fa dos anys.
EU-VERDS. No saben què volen, tampoc saben on volen estar ubicades i no volen cap responsabilitat. Els manca maduresa política, desenvolupen una política infantil, foto i denúncia en premsa, aixó els va bé. Les coses sèries, com anar al jutjat, no. Blanc o negre, però, ja!, digau què voleu.
PSM, que hi són, o no, aquesta és la qüestió. No diuen res, no moten. Qui dies passa, anys empeny. Altres grups i veus parlen per ells, com sempre.
Es GRUP. Són els únics que han motat, i molt clar. Intenten pilotar la nau municipal des d’una postura de l’exterior del govern, cosa dificilíssima i poc creïble. S´han errat de trajecte, el piano de la sala té massa tecles per a solament dues mans. No volen entrar a formar part del govern perquè haurien d’assumir el cost d’una política en què no han participat. Els han fet està al marge i no els agrada.